एशियाई बास्केटबॉल में लेबनान से हारा भारत  
भारत कड़ी चुनौती पेश करने के बावजूद चीन के वुहान में चल रही फीबा एशिया बास्केटबॉल चैंपियनशिप के अपने पहले मैच में लेबनान से हार गया।
भारत कड़ी चुनौती पेश करने के बावजूद चीन के वुहान में चल रही फीबा एशिया बास्केटबॉल चैंपियनशिप के अपने पहले मैच में लेबनान से 68-71 से हार गया। लेबनान तीसरे क्वार्टर में 15 अंक की बढ़त लिए हुए था, लेकिन चौथे और आखिरी क्वार्टर में भारतीय खिलाड़ियों ने शानदार वापसी की और एक समय वे सात अंक की बढ़त पर थे।  अंतिम क्षणों में भारतीयों की लय गड़बड़ा गई और उन्हें ग्रुप-ए के इस रोमांचक मैच में हार झेलनी पड़ी। भारत की तरफ से हरीश कोरोथ ने अच्छा प्रदर्शन किया। उन्होंने 20 अंक बनाए, जिसमें से 13 अंक उन्होंने दूसरे हाफ में बनाए।  लेबनान की तरफ से जीन अबदेल अल नूर ने 24 अंक बनाए। ग्रुप-ए के एक अन्य मैच में दक्षिण कोरिया ने मलेशिया को 89-42 से मात दी। भारत शनिवार को अपने दूसरे ग्रुप मैच में मलेशिया से भिड़ेगा।